รายการอาหาร เห็นราคาก็โอเคนะ ตามสไตล์ร้านแบบนี้ แต่พอเมื่ออาหารยกมาเสิร์ฟก็ต้องอึ้งกันไปตามๆ กันเพราะว่าจานใหญ่มาก เริ่มจากสเต็คซี่โครงหมูพริกไทยดำ ถ้าดูจากในเมนู Grilled Pork Rib หลายๆ ท่านก็คงคิดเหมือนน้าอ้วนว่าในรูปก็ไม่เท่าไร แต่เมื่อมาเจอของจริงกันนี่มีอึ้ง … ถ้าเป็นไซส์ใหญ่เขาจะเสิร์ฟซี่โครงหมูแท่งยาวๆ จำนวน 2  แท่ง ราคา 295 บาท พร้อมสลัดกองโต และถ้าใครมาสองคน หรือคนเดียว อยากกินแต่สู้ขนาดไม่ไหว เขาก็มีแบบไซส์มินิให้ เสิร์ฟซี่โครงหมู 1 ชิ้นก็ราคาเพียง 195 บาท พร้อมสลัดกองโตด้วยเช่นกัน

สลัดปลาหิมะเต้าหู้ Organic เป็นเมนูที่ต้องถูกใจคนที่กำลังทานเจอยู่ก็ได้ สลัดผักกองโตเสิร์ฟพร้อมเต้าหู้ทอดและปลาหิมะเจ ทอดและน้ำสลัดเจ ที่รสชาติเข้ากันเหมาะสำหรับคนที่กำลังถือศีล กินเจ

ชีสทอด หรือชื่ออย่างเป็นทางการของร้านนี้คือ โอ้วววววว ชีส (Oh Cheese) จะไม่ให้มันโอ้ววววว ได้ไงหละ ถ้าเอาชีสทอดสักก้อนมาแล้วเอาช้อนตัดมันลงไป ก็จะเห็นชีสที่เยิ้มอยู่ข้างใน จานนี้เขาเสิร์ฟพร้อมกับสัปปะรดสดด้วยเพื่อช่วยตัดเลี่ยนและสลัดจามไม่ค่ อยโตเท่าไร เพื่อเป็นทัพเสริมเวลาทานชีส ทานสัปปะรด แล้วตามด้วยผัก มันจะเป็นอะไรที่ฟินและลงตัวมาก

Mixed Berry และ Iced Coffee กาแฟสูตรพิเศษจาก Organic Coffee Bus ทั้งสองอย่างเป็นรสชาติที่ลงตัวเลยครับ ได้รสของผลไม้ หรืออรสชาติของกาแฟอย่างเข้มข้น ได้ดื่มตอนอากาศร้อนๆ หรือตอนกระหาย เชื่อได้ว่าเป็นเครื่องดื่มที่ช่วยให้สดชื่นได้เป็นอย่างดี

สลัดซี่โครงหมูอบสัปปะรด ในจานนี้จะได้ชิ้นหมูใหญ่ๆ เขาให้มา 3 ชิ้น พร้อมสลัดกองโตเช่นกัน และน้ำสลัด Thousand Islands